32006R0956
L 175/41
JURNALUL OFÍCIAL AL UNIUNII EUROPENE
REGULAMENTUL (CE) NR. 956/2006 AL COMISIEI
din 28 iunie 2006
de modificare a Regulamentului (CEE) nr. 94/92 privind lista țărilor terțe din care trebuie să provină anumite produse agricole obținute prin metode de producție ecologică pentru a putea fi comercializate în Comunitate
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2092/91 al Consiliului din 24 iunie 1991 privind metoda de producție agricolă ecologică și indicarea acesteia pe produsele agricole și alimentare (1), în special articolul 11 alineatul (1) litera (a),
întrucât:
(1)
Lista țărilor terțe din care trebuie să provină anumite produse agricole obținute prin metode de producție ecologică pentru a putea fi comercializate în Comunitate, prevăzută la articolul 11 alineatul (1) din Regulamentul (CEE) nr. 2092/91 (denumită în continuare „lista”) este prevăzută la anexa la Regulamentul (CEE) nr. 94/92 al Comisiei din 14 ianuarie 1992 de stabilire a normelor de aplicare a regimurilor pentru importurile din țări terțe prevăzute de Regulamentul (CEE) nr. 2092/91 privind metoda de producție agricolă ecologică și indicarea acesteia pe produsele agricole și alimentare (2).
(2)
Anumite produse agricole importate din India sunt în prezent comercializate în Comunitate în conformitate cu derogarea prevăzută la articolul 11 alineatul (6) din Regulamentul 2092/91.
(3)
India a înaintat către Comisie o cerere în scopul includerii sale în lista menționată. Aceasta a prezentat informațiile solicitate la articolul 2 alineatul (2) din Regulamentul (CEE) nr. 94/92.
(4)
Din examinarea informațiilor menționate și din discuțiile purtate cu autoritățile din India rezultă că standardele de producție și de inspecție a produselor agricole în țara respectivă sunt echivalente cu cele stabilite prin Regulamentul (CEE) nr. 2092/91.
(5)
Comisia a realizat o verificare la fața locului menită să verifice normele de producție și măsurile de control efectiv aplicate în India, în conformitate cu articolul 11 alineatul (5) din Regulamentul (CEE) nr. 2092/91.
(6)
Data limită de includere în listă a Republicii Costa Rica și a Noii Zeelande este stabilită la 30 iunie 2006. Pentru a evita o întrerupere a comerțului, este necesar să se prelungească includerea acestor țări în listă pentru o nouă perioadă.
(7)
Australia a informat Comisia cu privire la schimbarea denumirii unui organism de control și cu privire la corectarea denumirii altui organism de control.
(8)
Elveția a solicitat Comisiei să modifice termenii de includere în listă în conformitate cu Acordul încheiat între Comunitatea Europeană și Confederația Elvețiană privind comerțul cu produse agricole (3), aprobat prin Decizia 2002/309/CE a Consiliului și a Comisiei (4), în special anexa 9 la acordul în cauză privind produsele agricole și alimentare obținute prin metode de producție ecologică.
(9)
Elveția a prezentat informațiile solicitate în temeiul articolului 2 alineatul (5) din Regulamentul (CEE) nr. 94/92. Din examinarea informațiilor furnizate rezultă că cerințele sunt echivalente cu cele din legislația comunitară.
(10)
Noua Zeelandă a informat Comisia cu privire la modificarea numelui unui organism de control.
(11)
Prin urmare, Regulamentul (CEE) nr. 94/92 ar trebui modificat în consecință.
(12)
Măsurile prevăzute de prezentul regulament sunt conforme cu avizul comitetului instituit prin articolul 14 din Regulamentul (CEE) nr. 2092/91,
ADOPTĂ PREZENTUL REGULAMENT:
Articolul 1
Anexa la Regulamentul (CEE) nr. 94/92 se modifică în conformitate cu anexa la prezentul regulament.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 28 iunie 2006.